
Zápis zo zasadnutia ekonomickej sekcie, 
konaného dňa 24.02.2026 od 13:00 v priestoroch spoločnosti ORLEN Unipetrol Slovakia s.r.o., Kalinčiakova 33, 831 04, meeting room „Budapest“, 
13. poschodie /hybridné stretnutie/


 Prítomní:	Katarína Kupcová, ORLEN Unipetrol Slovakia s.r.o.
Alexander Karaffa, OMV Slovensko, s.r.o. – online
Zuzana Szilvásová, SHELL Slovakia, s.r.o. – online
Michal Burcháč, SLOVNAFT, a.s. - online
Katarína Danižová, SLOVNAFT, a.s.
Monika Pintešová, OLIVAGroup SK, a.s. - online 
Dušan Masár, REAL-K, s.r.o. – online
Zuzana Oprchalová, SAPPO
Barbora Blažeková, SAPPO


                       
Program:
1.	Otvorenie rokovania sekcie Asociácie;
2.	Prediskutovanie legislatívnych návrhov zmien právnych predpisov;
3.	Plán legislatívnych úloh vlády SR na rok 2026;
4.	Odsúhlasenie sledovaných právnych predpisov;
5.	Rôzne;
6.	Záver


K bodu 1. Otvorenie rokovania sekcie Asociácie

Vedúca ES, pani Kupcová spoločne s výkonnou riaditeľkou SAPPO, pani Oprchalovou, otvorili 1. zasadnutie ekonomickej sekcie v roku 2026 privítaním prítomných členov ekonomickej sekcie. 

Členovia ES, ktorí sa pripojili online prostredníctvom platformy MS Teams súhlasili so zverejnením mena a priezviska v zápisnici zo stretnutia.

Pozvánka s programom bola zaslaná v elektronickej podobe na mailové adresy členov ES sekcie pred stretnutím, dňa 23.02.2026. Pani Kupcová vyzvala prítomných členov či súhlasia so zaslaným programom, resp. či majú návrhy na doplnenie agendy. 

Prítomní členovia sekcie súhlasili so zaslaným programom v zaslom znení, bez ďalších doplnení. 

Prítomní členovia boli oboznámení zo skutočnosťou, že na stretnutí je zakázané poskytovať a vymieňať citlivé informácie podľa platnej legislatívy v oblasti ochrany hospodárskej súťaže, ako i v zmysle interného predpisu SAPPO, ktorý je dostupný pre členov na intranete SAPPO.


K bodu 2. Prediskutovanie legislatívnych návrhov zmien právnych predpisov;

V bode 2. sa prítomní členovia zaoberali implementáciou legislatívnymi zmien, ktoré súviseli s:
-  novelou zákona č. 222/2004 Z. z. o DPH ako súčasť konsolidačného balíčka, konkrétne paušálne obmedzenie na úroveň 50% pri odpočte DPH na firemné vozidlá obstarané po 1.1.2026. 
- e- fakturácia – praktická aplikácia, dvojmo cez PEPPOL, UBL len v jednom XML formáte s možnosťou vyextrahovať PDF len na vizualizáciu dát. V tejto súvislosti diskutovali o rôznych seminároch, ktoré organizujú konzultačné spoločnosti, ale aj akadémia FS SR, ktoré sú viac-menej technického charakteru a prezentujú aplikáciu e-fakturácie z pohľadu IT riešení. Čo sa týka zoznamu tzv. „poštárov“ ten ešte nie je zverejnený. Platí, že aj keď má spoločnosť licenciu/certifikáciu cez PEPPOL, podlieha ešte aj národnej certifikácii, až po zverejnení na stránke MF SR je spoločnosť oficiálne licencovaná na výkon úkonov súvisiacich s odosielaním faktúr. Vzhľadom na interné schvaľovacie procesy dotknutých spoločností by bolo vhodné poznať deadline, ktorý má MF SR na zverejnenie zoznamu.
Pani Kupcová prepošle členom  informáciu k e-fakturácii k tzv. jednotnému technickému riešeniu pre elektronickú fakturáciu s názvom SAPI-SK.
Ďalej členovia diskutovali o prístupe k faktúre z bločku nad 400eur. V zmysle ekasy nad 400 eur blok z pokladne prestavuje regulárnu faktúru, obsahuje IČO a DIČ a vstupuje do kontrolného výkazu. V prípade e-faktúry už to bude problematické.
V súvislosti s novelou zákona o evidencii tržieb 1.1.2026 v zmysle ktorej musí predajca umožniť každému zákazníkovi uhradiť tovar bezhotovostne, a to prostredníctvom platobného terminálu, prevodom, vrátane možnosti QR kódom, prítomní členovia informovali či pristúpili aj k možnosti platby QR kódom. 

K bodu č. 3 Plán legislatívnych úloh vlády SR na rok 2026;

V nadväznosti na bod 3 programu rokovania prítomní členovia diskutovali o pláne legislatívnych úloh vlády SR na rok 2026 a plynule prešli k súvisiacemu bodu 4.

K bodu 4. Odsúhlasenie sledovaných právnych predpisov;

Návrh zoznamu monitorovaných právnych predpisov ekonomickej sekcie bol zaslaný na členom ES 18.2.2026. V tejto súvislosti pani Blažeková vyzvala členov ES, aby sa vyjadrili k predkladanému zoznamu, či majú návrhy na zmeny a doplnenia.
Členovia ekonomickej sekcie súhlasili s navrhovaným zoznamom predpisov.






K bodu 5. Rôzne

V bode rôzne boli členovia ES informovaní o:

· Úvodnom stretnutí pracovnej skupiny pre elektromobilitu, ktoré sa uskutočnilo pred ES
· Komunikácii s MD SR ohľadom reportovania SAF a pripravovanej novele zákona o civilnom letectve
· Zverejnení ročnej správy o plnení energetických cieľov na rok 2025 v zmysle novely zákona č. 309/2009 Z. z. na web stránke SAPPO a na webovom sídle MH SR.
· Keďže zatiaľ neprišlo k splneniu podmienok na pridanie HVO do sledovaných produktov v MOŠ SAPPO, zatiaľ nebude rozšírený formulár MOŠ SAPPO o tento druh paliva
· Komunikácii so ŠÚ SR a SŠHR SR k pridaniu HVO100 do sledovaných priemerných cien pohonných látok na týždennej báze cez datacube. K pridaniu by malo prísť od 1.3.2026 k 10. týždňu.
· Účasť SAPPO na konzultáciach s MF SR k zaslaných pripomienkam SAPPO k pripravovanej novele zákona o spotrebnej dani z alkoholických nápojov; k zákonu o SPD z minerálneho oleja a k zákonu k SPD k tabakovým výrobkom.
· Pani riaditeľka informovala o mimoriadnom zasadnutí NESO k odporúčaniu uvoľnenia núdzových zásob ropy
· Rokovaní na MF SR k iniciatíve MF SR k nulovej sadzbe spotrebných daní na HVO100 a B100. Potrebné schválenie štátnej pomoci zo strany PMU a následne EK.

K bodu 6. Záver

Pani Kupcová v závere poďakovala členom ES za aktívnu účasť na stretnutí a konštruktívnu diskusiu.


Zapísala: Barbora Blažeková, SAPPO

